ועדת הכספים, כנסת 15, פרוטוקול מספר 306, 2001-10-10 10:00

יעקב ליצמן: אני פותח את הישיבה.

יעקב ליצמן: לפנינו פנייה מספר 212.

יעקב ליצמן: יגאל גדרון, בבקשה.

יגאל גדרון: מדובר על שינויים בתקציב משרד הבריאות, אחד בהרשאה להתחייב, פיזור התוכניות; ואותו הדבר גם בסעיפי ההוצאה - השינוי הוא בתקציב הפיתוח של משרד הבריאות, סעיף 67.

יגאל גדרון: פשוט המשרד שם את אותם כספים בסעיפים שהוא מצא לנכון, אחד בהרשאה להתחייב ואחד בהוצאה.

יעקב ליצמן: אתה אמרת את המילה "פשוט", אבל אני לא רואה שזה כל כך פשוט.

יעקב ליצמן: אולי תסביר לי למה מורידים מבתי חולים ממשלתיים?

יגאל גדרון: בגלל שמדובר בפיתוח, זה לפי הקצב של תוכניות הפיתוח.

יגאל גדרון: לדוגמא, אם בבית חולים מסויים קבלן פשט את הרגל או שהתכנון נתקע - זו סתם דוגמא - פשוט משנים את הקצב.

יגאל גדרון: זה מה שאנחנו רואים פה בהרשאה להתחייב, שינוי של 28 מיליון שקלים.

יעקב ליצמן: אתה לא מוריד מבתי חולים ממשלתיים?

יגאל גדרון: אני לא מוריד שום דבר.

יגאל גדרון: זה פשוט לפי קצב התוכניות; זו פנייה של משרד הבריאות, כך הוא מבקש לשים את הכספים ביחס להתקדמות הפרוייקטים.

יעקב ליצמן: אני שואל: האם אתה מוריד מהתקציב השוטף ומגדיל את הגירעון?

יגאל גדרון: אין שום קשר בין הגירעון של בתי החולים לבין התקציב הזה.

יגאל גדרון: פה זה תקציב פיתוח, זה סיפור אחר.

יעקב ליצמן: כלומר, כל הסיבה של השינוי היא בגלל שלא ניצלו את הסעיף ולא צריך את הכסף הזה עד סוף שנת התקציב?

יגאל גדרון: לא.

יגאל גדרון: אין פה שום קשר לניצול הסעיף, ההרשאה להתחייב היא כדי להמשיך את הפרוייקט בשנה הבאה, כדי שהוא יוכל להתחייב.

יגאל גדרון: הרי הפרוייקט חי תקופה מסויימת; אנחנו יכולים להקציב 10 והפרוייקט שווה 100, אז כדי שהפרוייקט ימשיך משנה לשנה צריך להעביר את ההרשאה להתחייב.

יגאל גדרון: אין לזה שום קשר לגירעון בתי החולים, זה בכלל סעיפים תקציביים אחרים.

יעקב ליצמן: אני מבין שאתה גם לא פוגע בפיתוח.

יגאל גדרון: לא.

יעקב ליצמן: חבר הכנסת אמנון כהן, אתה בעד?

אמנון כהן: מאשר.

יעקב ליצמן: מי בעד אישור הפנייה?

יעקב ליצמן: בעד - 2 נגד - אין פנייה מס' 212 נתקבלה.

יעקב ליצמן: אושר פה אחד.

בשעה 10: פנייה מס' 211

יעקב ליצמן: אני מחדש את הישיבה.

יעקב ליצמן: לפנינו פנייה מס' 211.

יעקב ליצמן: אריאל קטן מהמשרד לענייני דתות, בבקשה.

יעקב ליצמן: אני מבין שזה חלק מההעברות שאיפשרו להעביר את התקציב לישיבות.

אריאל קטן: לפי מה שאני רואה פה, יש פה גם לישיבות וגם כל מיני דברים.

יעקב ליצמן: העיקר - 31 מיליון שקל - זה הישיבות.

יעקב ליצמן: אני התחייבתי לאוצר לפני החג, אפילו שזה עוד לא עבר, שזה יעבור.

יעקב ליצמן: בגלל זה איפשרו להעביר את התקציב לישיבות לפני החג.

אמנון כהן: למה מורידים 1.3 מיליון שקל ממקומות קדושים, בסעיף 2208?

יעקב ליצמן: להיפך, בסעיף 220321 יש תוספת של 400 אלף שקל לתמיכה במקומות קדושים.

יעקב ליצמן: חבר הכנסת אמנון כהן, זה על דעתו של השר שלך.

אמנון כהן: האם הרפרנט יודע להסביר למה הורידו מסעיף 2208?

אריאל קטן: זה מבני דת לעדות נוצריות.

אריאל קטן: הם פשוט מעבירים לסעיף אחר שלהם, לסעיף פעילות שוטפת, בגלל הבחירה של הפטריארך החדש.

אריאל קטן: זו העברה פנימית שלהם.

יעקב ליצמן: זאת היתה הפנייה שבגינה ביקשו שנכנס את הוועדה ערב החג, ולא היתה אפשרות כי זה הגיע ממש בערב סוכות.

יעקב ליצמן: מי בעד פנייה מספר 211?

יעקב ליצמן: בעד - 3 נגד - אין פנייה מס' 211 נתקבלה.

יעקב ליצמן: הפנייה אושרה.

יעקב ליצמן: אנחנו עוברים לפנייה מס' 214 של המשרד לענייני דתות, זה החלק השני של הפנייה הקודמת.

יעקב ליצמן: כולם בעד?

אמנון כהן: כן.

נחום לנגנטל: כן.

יעקב ליצמן: פנייה מספר 214 אושרה.

יעקב ליצמן: אנחנו עוברים לבקשה מספר 22008.

אמנון כהן: אני רוצה לדעת למה מורידים פה מטיפול בעולים וגרים.

אריאל קטן: זה עבר ממשרד הדתות לבתי הדין הרבניים.

יעקב ליצמן: אתה רואה את זה אחרי כן בפירוט.

יעקב ליצמן: מי בעד בקשה מס' 22008?

יעקב ליצמן: בעד - 3 נגד - אין בקשה מס' 22008 נתקבלה.

יעקב ליצמן: הבקשה אושרה פה אחד.

נחום לנגנטל: מה זה שירותי ייעוץ לנישואין?

נחום לנגנטל: באיזה סעיף זה נמצא?

אריאל קטן: בסעיף שירותי כוח אדם וייעוץ.

אריאל קטן: שם נמצא כל הייעוץ, גם למכון פועה.

נחום לנגנטל: כמה אתם מוסיפים להם עכשיו?

אריאל קטן: סכום של 1.8 עבר מסעיף של משרד הדתות לרבנות.

יעקב ליצמן: אנחנו עוברים לבקשה מספר 29011.

יעקב ליצמן: אסף רגב, בבקשה.

אסף רגב: מדובר פה על שלושה שינויים בתקציב הרגיל של משרד השיכון.

אסף רגב: אחד, תיקצוב לשכת סגן השר.

אסף רגב: השינוי השני הוא תוספת של 900 אלף שקל לצורך פעילות לעידוד ההתיישבות בחבל עזה, יהודה ושומרון, הבקעה, הערבה וגוש עציון.

אסף רגב: מדובר בעיקר על הכוונת משתכנים, פרסום.

אסף רגב: השינוי השלישי הוא תיגבור תקציב אבטחת קריית הממשלה במזרח ירושלים.

אמנון כהן: נאשר רק את האבטחה.

אמנון כהן: זה בעייתי כי מורידים פה משיקום שכונות.

עופר חוגי: למה סגן השר מקבל חמישה עובדים ולא שישה?

אסף רגב: העובד השישי, שהוא נהג, מועסק במסגרת התקנים של המשרד.

אסף רגב: פה מדובר על עובדים של סגן השר.

יעקב ליצמן: רבותיי, מי בעד בקשה מספר 29011?

יעקב ליצמן: הצבעה בעד - 3 נגד - אין בקשה מס' 29011 נתקבלה.

יעקב ליצמן: בקשה מספר 29011 אושרה פה אחד.

יעקב ליצמן: בקשה מס' 22014

יעקב ליצמן: יש פה עוד הודעה של משרד הדתות בעניין שימוש ב-10 מיליון שקל עודפי תקציב.

יעקב ליצמן: זה אותו העניין של תקציב הישיבות.

יעקב ליצמן: מי בעד אישור הבקשה?

יעקב ליצמן: הצבעה בעד - 4 נגד - אין בקשה מס' 22014 נתקבלה.

יעקב ליצמן: הבקשה אושרה.

יעקב ליצמן: חילופי גברי בוועדה המשותפת לתקציב הכנסת

יעקב ליצמן: לוועדה המשותפת של ועדת הכספים וועדת הכנסת לתקציב הכנסת יש ישיבה היום בשעה 11:00.

יעקב ליצמן: מסיעד הליכוד חברים בה גם חבר הכנסת מיכאל איתן, מטעם ועדת הכנסת, וגם חבר הכנסת אברהם הירשזון, מטעם ועדת הכנסת.

יעקב ליצמן: אני מעוניין להיכנס לוועדה הזאת.

אמנון כהן: אתה חייב להיכנס.

יעקב ליצמן: אז אני אתחלף עם חבר הכנסת הירשזון.

יעקב ליצמן: תודה רבה, הישיבה נעולה.